Current View: All Marine Enterprises Ltd - New Engine Sales Listings (146) | UK Listings Only (146)
NEW Yanmar 1GM10 9hp Marine Diesel Engine & Gearbox Package - £3,399 LAG MAAR VIR BOKSE EN SNESIE DOSE! deur Ffeerg xuoreL | Bydraes | Woes - Kreatiewe platform vir Afrikaans
Titel: LAG MAAR VIR BOKSE EN SNESIE DOSE!
Datum gepubliseer: 18 Jun 2012
Sy kinderverstandjie werk in sirkels. ‘n Boks is ‘n doos en ‘n doos ‘n boks en boks is ook vuisslaan. Juffrou by die skooljie sê, haal snesies uit die sneesie doos. Ma sê weer vat ‘n tissue uit die boks en vee jou neus af. Pa praat van boks met sy vuiste. Hy verstaan nie die boks, en doos besigheid nie.
Hy het juis gisteraand gehoor pa sê vir ma geen wonder die buurman se vrou het weggeloop nie, hy is ‘n regte rokjagter, iets van ‘n snesie doos en hy moes sy hande tuis gehou het dan het sy vrou nie pad gevat nie. Ma was kwaad en het gesê hy moet nie so voor die kind praat nie. Hy kan nie verstaan hoekom ma kwaad is omdat pa gesê het die buurvrou het weggeloop nie. Die bediendes het al lankal daarvan geweet hy het gehoor hoe hulle daaroor skinder. Nou wonder hy of oom buurman lap biltong van rokke maak, hy sal vir juffrou moet vra want as ‘n mens jag, maak jy biltong en wors. Hy wonder ook hoe oom buurman kan jag as hy sy hande by die huis moet los. Hoekom oom buurman ‘n sneesie doos of ‘n boks is sal hy ook moet uitvind. Die grootmense praat so deurmekaar dat hy nie lekker verstaan nie en pa het gesê as ‘n mens nie vrae vra nie bly jy dom. Oom buurman het vir pa gesê hy bring die geld vir die bokse en kratte wat hy by pa oorgeneem het om sy goed in te pak want die trek lorrie kom more. Hy voel onrustig, sy ma het juis vanoggend so ‘n mooi rooi rok aan, net nou besluit oom buurman hy is lus vir lapbiltong en skiet op sy ma.
Die voordeur klokkie lui en dit klink vir hom soos ‘n geweerskoot. Hy hardloop, maak dit versigtig op ‘n skrefie oop en loer na buite. “Hallo seun” Hy vervies hom, sy naam is Gertjie nie seun nie. “Mag ek inkom?” Hy wil wil die deur toedruk maar hoor sy pa se stem: “Kom in Buurman ons is in die kombuis”. Onwillig laat hy oom buurman inkom, glad nie gerus nie. Pa se woorde bly maal in sy kop. In die kombuis vat oom buurman ma se hand, soen dit en sê: “As Pieter nie mooi na jou kyk nie, moet jy my laat weet dan kom haal ek jou, jy lyk pragtig buurvrou”. Ma word rooi en sy lag so ‘n snaakse laggie. Hy sien pa kyk oom buurman so half onrustig aan en besluit voordat sy ma vandag iets oorkom moet hy uitvind wat die doos en boks storie is, en hoe kry oom buurman sy hande af om by die huis te los Dan wil oom buurman nog vir ma ook nog kom haal!! Hy sien pa byt sy kieste vas en dit laat hom besluit dit is nou tyd om oom buurman te vra oor ‘n boks en ‘n doos.
“Oom Buurman hoekom is jy ‘n boks of ‘n sneesie doos? My pa sê ”……. Pa se driftige stem val hom in die rede, “Gert, gaan maak toe die voordeur” Iets in die klank van pa se stem toe hy hom Gert noem en nie Gertjie nie, asook die kleur in hulle gesigte laat hom maar liewer die aftog blaas oor bokse en dose en hy vat koers voordeur toe, maak dit sommer agter hom toe, oppad buite toe! Die buurman was rooi, ma nog rooier en pa het gelyk of hy ‘n aar op sy voorkop gaan bars en dit net oor bokse en sneesie dose!
Ook maar goed oom buurman het getrek anders het hy ook hand bygesit met die pap lepel wat pa by ma gegryp het om sy agterkant in te kleur. Rooi, rooier en rooiste se betekenis ken hy nou, maar ‘n boks en ‘n doos bly nog steeds bokant sy vuurmaakplek. Sneesies wou hy ook nie gebruik vir die trane nie. Heel wrokkig teenoor snesies het hy het sommer die laken ingespan en vir juffrou sal hy ook liewer nie daaroor uitvra nie, hy sien nie kans vir nog trappe van vergelyking nie.